Θέμα: Modern Greek Language (Secondary School)
Ερώτηση: Βιβλίο: «Το Νησί». Όπως γράφουν οι Έλληνες και ξένοι κριτικοί βιβλίων, «Το Νησί» είναι ένας ύμνος για τη ζωή. Και πράγματι, ο αγώνας του ανθρώπου για επιβίωση κάτω από τις πιο δύσκολες συνθήκες είναι συγκινητικός και μας εμπνέει. Το βιβλίο μάς περνάει το μήνυμα ότι αντί να γκρινιάζουμε πρέπει πάντοτε να κάνουμε ό,τι μπορούμε, για να βελτιώσουμε την κατάστασή μας, όπως έκαναν οι άρρωστοι και λεπροί κάτοικοι της Σπιναλόγκας. Επιπλέον, μας δείχνει ότι πρέπει να διατηρούμε την ελπίδα μας, όσο άσχημα κι αν είναι τα πράγματα. Στην περίληψη του βιβλίου διαβάζουμε: «Η Αλέξις θέλει πολύ να μάθει το παρελθόν της μητέρας της, Σοφίας. Ξέρει μόνο ότι η μητέρα της μεγάλωσε σ' ένα μικρό χωριό της Κρήτης, πριν φύγει για το Λονδίνο για πάντα. Όταν η Αλέξις αποφασίζει να επισκεφθεί την Κρήτη, η Σοφία τής δίνει ένα γράμμα για μια παλιά της φίλη και της υπόσχεται πως απ' αυτήν θα μάθει την αλήθεια. Έκπληκτη η Αλέξις, ανακαλύπτει πως η ζωή της οικογένειάς της συνδέεται με το μικρό και έρημο πια νησί της Σπιναλόγκας, που παλιότερα ήταν το νησί των λεπρών. Μαθαίνει την ιστορία της γιαγιάς της και της μητέρας της, όπως και τη διάλυση της οικογένειάς της από την τραγωδία, τον πόλεμο και τα πάθη...» Η συγγραφέας, Βικτώρια Χίσλοπ, γεννήθηκε στο Κεντ, κοντά στο Λονδίνο και έχει επισκεφθεί πολλές φορές την Ελλάδα. «Το Νησί» έχει κυκλοφορήσει σε 30 ακόμη χώρες. Σήμερα, περιλαμβάνεται στη λίστα των πιο επιτυχημένων μυθιστορημάτων διεθνώς και ανήκει στα 100 πιο σημαντικά βιβλία της δεκαετίας.. Διασκευή κριτικής βιβλίου του Θ. Μουσόπουλου για τις ανάγκες των εξετάσεων, https://sparmatseto.gr/2019/01/19/to-nhsi-hislop-victoria/, 6-1-2021. Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο:. Η Σοφία επισκέπτεται μαζί με την κόρη της, Αλέξις, την Κρήτη.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1